De to har netop fået bevilget fri proces i den 700 millioner kroners erstatningssag, som staten har anlagt mod ledelsen og revisionen i den krakkede bank. - Afgørelsen er en kæmpe lettelse for min klient, siger Finn Jensens advokat, Jens Saabo fra Aalborg til Nordjyske Medier. Han fortæller, at det selvfølgelig er et stort pres for Finn Jensen at have fået tildelt en hovedrolle i forbindelse med ebh banks sammenbrud. - Men derudover har der også været det økonomiske pres fra udsigten til advokatudgifter, som han ikke kunne betale, siger Jens Saabo. Tidligere underdirektør Flemming Sørensen ønsker ikke at kommentere situationen. - Jeg har lige fra begyndelsen af sagen besluttet ikke at udtale mig, siger han.

Opsummering:
De tidligere underdirektører i ebh bank Finn Jensen og Flemming Sørensen kan ånde lettet op. De to underdirektører får dækket advokatregninger af det offentlige. Det skriver nordjyske.dk.